Momčilo Krajišnik

Momčilo Krajišnik (serbisk: Момчило Крајишник; født 20. januar 1945 i Sarajevo, død 15. september 2020 i Banja Luka) var en bosnisk-serbisk politiker i Republika Srpska og dømt krigsforbryter.

Krajišnik, som samarbeidet med blant andre Radovan Karadžić og Biljana Plavšić, ble arrestert i år 2000 og ført til Det internasjonale krigsforbrytertribunalet for det tidligere Jugoslavia i Haag.

Den 27. september 2006 ble Krajišnik dømt til 27 års fengsel for forbrytelser mot menneskeheten under krigen i Bosnia 1992–1995. Ifølge domstolen var det klarlagt at Krajišnik anførte en etnisk rensning av Bosnias muslimer og kroater sammen med Karadžić og Ratko Mladić. I den bosnisk-hercegovinske landsdelen av Bosnia-Hercegovina og i Kroatia uttrykte flere likevel skuffelse, idet han ble frikjent fra anklagen om folkemord. I annen rettsinstans ble dommen redusert til 20 år.

Krajišnik var medlem av partiet Srpska Demokratska Stranka. Dets partileder Mladen Bosić innbød i august 2013 Krajišnik, som da stod kort før løslatelse (1. september), å gjenoppta sitt engasjement i partiet.

Den 15. september 2020 døde Krajišnik på sykehus i Banja Luka som følge av covid-19.

Referanser

Kilder 
Dom i ICTY 27/9 2006 (pdf) 

Bosniske politikere
Serbiske politikere
Personer fra jugoslaviakrigene
Personer fra Sarajevo
Dødsfall relatert til covid-19 i Bosnia-Hercegovina
Personer dømt for forbrytelser mot menneskeheten
Politikere ofre for covidpandemien